# Lomake etusijan hakemiseen aluehallintoviraston lupakäsittelyssä

Tätä lomaketta voidaan käyttää haettaessa etusijaa aluehallintoviraston lupakäsittelyssä. Ympäristönsuojelu- ja vesiasioiden käsittelystä aluehallintovirastoissa annetun lain (898/2009, AVI-käsittelylaki) 2 a §:n (voimassa 31.12.2026 asti) mukaan aluehallintoviraston on annettava etusija vihreän siirtymän hankkeiden ympäristölupahakemuksille ja vesilupahakemuksille, jos seuraavat ehdot täyttyvät:

1. Kyseessä on AVI-käsittelylain 2 a §:n mukainen vihreän siirtymän hanke;
2. Hankkeessa otetaan huomioon ei merkittävää haittaa –periaate (DNSH-periaate) ja
3. Hakija osoittaa riittävällä selvityksellä edellä 1 ja 2 kohtien edellytysten täyttymisen ja siten oikeutensa etusijaan.

Lomakkeen taulukossa 1 tarkistetaan, onko kyseessä AVI-käsittelylain 2 a §:n mukainen vihreän siirtymän hanke. Lomakkeen taulukko 2 sisältää ei merkittävää haittaa –selvityksen (DNSH-selvitys). Täytä kumpikin taulukko ja perustele vastauksesi. Perusteluissa voidaan hyödyntää mahdollisia aiemmin laadittuja dokumentteja, kuten ympäristövaikutusten arviointiselostusta, lupahakemusasiakirjoja tai hankkeen rahoitushakua varten tehtyä DNSH-selvitystä. Asiakirjat, joihin perusteluissa viitataan, on toimitettava aluehallintovirastolle. Perusteluiksi eivät riitä yleisluonteiset viittaukset muihin asiakirjoihin, vaan perusteluissa tulee yksilöidä aina selkeästi, mihin kohtaan asiakirjoissa (esim. luku tai sivu) kulloinkin viitaan.

Katso tarkempia tietoja ja ohjeita ympäristöministeriön julkaisusta [**Ohjeistus vihreän siirtymän hankkeiden lupahakemusten etusijan soveltamisesta aluehallintovirastoissa**](https://avi.fi/asioi/yritys-tai-yhteiso/luvat-ilmoitukset-ja-hakemukset/vesi-ja-ymparisto/vihrea-siirtyma-2023-2026)**.**

## Tiedot hakijasta ja hankkeesta jolle etusijaa haetaan

**Hakijan nimi tai toiminimi ja yhteystiedot**

**Yritys- ja yhteisötunnus**

**Yhteyshenkilön nimi ja yhteystiedot**

**Lupahakemus, jonka käsittelylle haetaan etusijaa**

**Lupahakemuksen diaarinumero aluehallintovirastossa, jos tiedossa**

## Taulukko 1: Onko kyseessä toiminta, joka voi saada etusijan aluehallintoviraston lupakäsittelyssä?

|  |  |
| --- | --- |
| Koskeeko lupahakemus yhtä tai useampaa seuraavista toiminnoista | Kyllä |
| **1) Energiatuotantolaitos, joka tuottaa energiaa uusiutuvalla energialla, mukaan lukien merituulivoimala ja siihen liittyvät vesitaloushankkeet**    Perustelu jos valittu kyllä: |  |
| **2) Uusiutuvaan energiaan tai sähköistämiseen perustuva fossiilisten polttoaineiden tai raaka-aineiden käyttöä korvaava teollisuuden hanke**  Perustelu jos valittu kyllä: |  |
| **3) Vedyn valmistus tai hyödyntäminen, lukuun ottamatta vedyn valmistus fossiilisista polttoaineista**  Perustelu jos valittu kyllä: |  |
| **4) Hiilidioksidin talteenotto, hyödyntäminen tai varastointi**  Perustelu jos valittu kyllä: |  |
| **5) Akkutehdas tai akkumateriaalien valmistus, talteenotto tai uudelleenkäyttö**  Perustelu jos valittu kyllä: |  |
| **Eri toimintojen muodostama kokonaisuus, jossa luvan tarve olennaisilta osin perustuu johonkin yllä 1-5 kohdissa tarkoitettuun toimintoon**  Perustelu jos valittu kyllä: |  |

## Taulukko 2: Ei merkittävää haittaa –selvitys (DNSH-selvitys)

|  |  |  |
| --- | --- | --- |
| Ympäristötavoite sekä sitä koskeva pääkysymys ja tarkentavat kysymykset | Kyllä | Ei |
| 1) Ilmastonmuutoksen hillintä  **Pääkysymys: Onko hankkeella todennäköisesti merkittäviä haitallisia vaikutuksia ilmastonmuutoksen hillintään?**  Ilmastovaikutusten selvityksessä voi mahdollisuuksien mukaan käyttää olemassa olevia päästöselvityksiä, jotka voivat perustua esimerkiksi seuraaviin menetelmiin: LCA, KHK-protokolla tai PEF (2013/179/EU). Annetuissa perusteluissa voi ottaa huomioon hankkeen suorien kasvihuonekaasupäästöjen lisäksi myös epäsuorat kasvihuonekaasupäästöt, mikäli näitä on jo arvioitu. Varsinaista elinkaariarviointia ei edellytetä.  **Perustelut pääkysymyksen vastaukselle perustuen tarkentaviin kysymyksiin annettuihin vastauksiin:** |  |  |
| Tarkentavat kysymykset:  **a) Lisääkö hanke suoria kasvihuonekaasupäästöjä?**  Perustelut vastaukselle: |  |  |
| **b) Heikentääkö hanke hiilinieluja ja/tai hiilivarastoja?**  Perustelut vastaukselle: |  |  |
| **c) Edistääkö toiminta fossiilisten polttoaineiden käyttöä?**  Perustelut vastaukselle: |  |  |
| **d) Jokin muu haitallinen vaikutus?**  Perustelut vastaukselle: |  |  |
| 2) Ilmastomuutokseen sopeutuminen  **Pääkysymys: Onko hankkeella todennäköisesti merkittäviä haitallisia vaikutuksia  ilmastonmuutokseen sopeutumiselle?**  Selvityksessä voidaan hyödyntää ilmastoriskien arviointia (selvitys odotettavissa olevan tulevan ilmaston fyysisistä vaikutuksista toimintaan sen elinkaaren aikana) tai selvitystä käyttöönotettavista sopeutumisratkaisuista.  **Perustelut pääkysymyksen vastaukselle perustuen tarkentaviin kysymyksiin annettuihin  vastauksiin:** |  |  |
| Tarkentavat kysymykset:  **a) Lisääkö hanke tulva- tai kuivuusriskiä tai alttiutta sään ääri-ilmiöille?**  Perustelut vastaukselle: |  |  |
| **b) Jokin muu haitallinen vaikutus?**  Perustelut vastaukselle: |  |  |
| **c) Onko hankkeessa varauduttu sään ääri-ilmiöihin (olennaisilta osin)?**  Perustelut vastaukselle: |  |  |
| 3) Vesivarojen ja merten luonnonvarojen kestävä käyttö ja suojelu  **Pääkysymys: Onko hankkeella todennäköisesti merkittäviä haitallisia vaikutuksia vesivarojen ja merten luonnonvarojen kestävään käyttöön ja suojeluun?**  Mikäli lupaa haetaan toiminnoille, joille on osin jo voimassa oleva ympäristölupa tai vesitalouslupa ja/tai tehty ympäristövaikutusten arviointi (YVA), voidaan hakemusaineistoja hyödyntää selvityksessä.  Mikäli hakijalla on voimassa oleva ympäristölupa tai vesitalouslupa ja etusijaa haetaan merkityksiltään vähäisille toiminnan muutoksille, voidaan lähtökohtaisesti katsoa, että DNSH-kelpoisuus täyttyy tämän tavoitteen osalta.  **Perustelut pääkysymyksen vastaukselle perustuen tarkentaviin kysymyksiin annettuihin  vastauksiin:** |  |  |
| Tarkentavat kysymykset:  **a) Voiko hanke aiheuttaa muutoksia vedenlaatuun, vesieliöstöön, pohjaolosuhteisiin,  virtauksiin, virtaamaan, vedenkorkeuteen tai vesistöpäästöihin, jotka voisivat aiheuttaa pinta- tai pohjavesien tilan heikentymistä (esimerkiksi lisätä ravinne-, metalli- tai kiintoainekuormitusta, heikentää kalojen elinolosuhteita tai levittää vieraslajeja)?**  Perustelut vastaukselle: |  |  |
| **b) Lisääkö hanke lämpökuormitusta?**  Perustelut vastaukselle: |  |  |
| **c) Jokin muu haitallinen vaikutus?**  Perustelut vastaukselle: |  |  |
| 4) Kiertotalous, mukaan lukien jätteen synnyn ehkäisy ja kierrätys  **Pääkysymys: Onko hankkeella todennäköisesti merkittäviä haitallisia vaikutuksia siirtymisessä kiertotalouteen?**  Luvanvaraisesta toiminnosta riippuen selvityksessä voidaan hyödyntää esim. EOW-menettelyn asiakirjoja ja selvityksiä.  Mikäli hakija arvioi, että haittaa voi syntyä, tulee tarkentavassa selvityksessä kuvata, miten hankkeessa on huomioitu:   * uusiutumattomien luonnonvarojen käyttö tuotannossa * tuotteen/tuotannossa syntyvän jätteen mahdollinen uudelleenkäyttö tai materiaalin kierrätettävyys * tuotteen kestävyys/käyttöikä * tuotannossa syntyvän kaatopaikalle joutuvan jätteen määrä * tuotteen/jätteen sisältämien haitallisten aineiden vaikutus uudelleenkäyttöön/kierrättämiseen.   **Perustelut pääkysymyksen vastaukselle perustuen tarkentaviin kysymyksiin annettuihin  vastauksiin:** |  |  |
| Tarkentavat kysymykset:  **a) Lisääkö hanke luonnonvarojen käyttöönottoa?**  Perustelut vastaukselle: |  |  |
| **b) Vaikeuttaako hanke tuotteiden tai materiaalien uudelleenkäyttöä tai lyhentääkö tuotteiden käyttöikää?**  Perustelut vastaukselle: |  |  |
| **c) Vaikeuttaako hanke materiaalien kierrätystä?**  Perustelut vastaukselle: |  |  |
| **d) Lisääkö hanke jätteiden loppusijoittamista tai polttamista (esim. lisääkö hanke syntyvän jätteen haitallisuutta)?**  Perustelut vastaukselle: |  |  |
| **e) Jokin muu haitallinen vaikutus?**  Perustelut vastaukselle: |  |  |
| 5) Ympäristön pilaantumisen ehkäiseminen ja vähentäminen  **Pääkysymys: Johtaako hanke päästöjen lisääntymisen tai maankäytön muutoksen välityksellä ympäristön (maa, vesi, ilman laatu) tilan todennäköisesti merkittävään heikentymiseen?**  Mikäli lupaa haetaan toiminnoille, joille on osin jo voimassa oleva ympäristölupa tai vesitalouslupa ja/tai tehty ympäristövaikutusten arviointi (YVA), voidaan hakemusaineistoja hyödyntää selvityksessä.  Mikäli hakijalla on voimassa oleva ympäristölupa tai vesitalouslupa ja etusijaa haetaan merkityksiltään vähäisille toiminnan muutoksille, voidaan lähtökohtaisesti katsoa, että DNSH-kelpoisuus täyttyy tämän tavoitteen osalta.  **Perustelut pääkysymyksen vastaukselle perustuen tarkentaviin kysymyksiin annettuihin  vastauksiin:** |  |  |
| Tarkentavat kysymykset:  **a) Lisääkö hanke ympäristön kemikalisoitumista?**  Perustelut vastaukselle: |  |  |
| **b) Aiheutuuko hankkeesta merkittäviä haitallisten tai vaarallisten aineiden päästöjä?**  Perustelut vastaukselle: |  |  |
| **c) Voivatko ympäristöriskit lisääntyä?**  Perustelut vastaukselle: |  |  |
| **d) Jokin muu haitallinen vaikutus?**  Perustelut vastaukselle: |  |  |
| 6) Biologisen monimuotoisuuden ja ekosysteemien suojelu ja  ennallistamineN  **Pääkysymys: Heikentääkö hanke todennäköisesti merkittävästi biologista monimuotoisuutta tai vaikeuttaako se todennäköisesti merkittävästi ekosysteemien suojelua ja/tai ennallistamista?**  Mikäli lupaa haetaan toiminnoille, joille on osin jo voimassa oleva ympäristölupa tai vesitalouslupa ja/tai tehty ympäristövaikutusten arviointi (YVA), voidaan hakemusaineistoja hyödyntää selvityksessä.  **Perustelut pääkysymyksen vastaukselle perustuen tarkentaviin kysymyksiin annettuihin  vastauksiin:** |  |  |
| Tarkentavat kysymykset:  **a) Heikentääkö tai pirstooko hanke suojellun tai uhanalaisen luontotyypin esiintymiä tai  heikentääkö niiden laatua?**  Perustelut vastaukselle: |  |  |
| **b) Pienentääkö hanke suojellun tai uhanalaisen luontotyypin esiintymän kokoa tai  luontotyypin esiintymisaluetta?**  Perustelut vastaukselle: |  |  |
| **c) Heikentääkö tai pirstooko hanke suojellun tai uhanalaisen lajin elinympäristöä tai  heikentääkö sen laatua?**  Perustelut vastaukselle: |  |  |
| **d) Pienentääkö hanke suojellun tai uhanalaisen lajin populaatiokokoa tai lajin  esiintymisaluetta?**  Perustelut vastaukselle: |  |  |
| **e) Vaikeuttaako hanke ekosysteemien suojelua ja ennallistamista?**  Perustelut vastaukselle: |  |  |
| **f) Jokin muu biologista monimuotoisuutta heikentävä tai haitallinen vaikutus?**  Perustelut vastaukselle: |  |  |